
GLASILO OPĆINE RADOBOJ ISSN 2671-2695 


FAŠNIK U RADOBOJU 
zm I STARI badisnst 


Bilo je tu dimnjačara, agenata FBI-a, korona virusa, liječnika, pripadnica 
afričkih plemena, klaunova i mnogo drugih prepoznatih i neprepoznatih likova, 
a nastradao je jedino fašnik za kojeg se samo zna da je imao cipele broj 42. 

Vatrogasci posljednjih godina 
pe imaju sve više posla na otklanjanju 


Podi posljedica vremenskih nepogoda 
Sat pa PAR 2 


VIJEĆNICI OPĆINE RADOBOJ NA 20. SJEDNICI USVOJILI SU GODIŠNJI PLAN RAZVOJA SUSTAVA CIVILNE ZAŠTITE NA PODRUČJU OPĆINE 


ZA CIVILNU ZAŠTITU U 2020. GODINI OPĆINA 
RADOBOJ ODVAJA 377 TISUĆA KUNA 


Zakon o sustavu civilne zaštite propisuje da 
predstavničko tijelo jedinice lokalne samou- 
prave prilikom donošenja proračuna raz- 
matra i usvaja godišnji plan razvoja sustava 
civilne zaštite s ciljem dostizanja što viših 
standarda potrebnih za provedbu zadaća 

u zaštiti i spašavanju materijalnih dobara i 
stanovništva. Stoga se ta materija našla i na 
sjednici Općinskog vijeća Općine Radoboj i 
za 2020. godinu u proračunu Općine osi- 
gurano je u tu svrhu ukupno 377.000 kuna. 
Iz pripremljenog materijala vidljivo je da u 
2019. godini na području Općine Radoboj 
nije bilo posebnih razloga za proglašavanje 
elementarnih nepogoda. Zabilježena je uku- 


pno 41 intervencija vatrogasaca od čega se 
pet intervencija odnosi na gašenje požara na 
objektima građana i industrijskih postrojenja, 
te 33 tehničke intervencije na poziv građana, 
a radilo se o ispumpavanju vode iz podruma, 
uklanjanje srušenih stabala, sanaciji promet- 
nica, otvaranje prostora i sličnim intervenci- 
jama.Posljednjih godina zbog meteoroloških 
promjena i na našem području ima sve više 
olujnih vjetrova, poplavljivanja podrumskih 

i drugih prostorija, srušenih stabala i sličnih 
elementarnih nepogoda za čije uklanjanje sta- 
novništvo traži pomoć vatrogasaca ili drugih 
nadležnih službi. Na temelju Analize stanja 
napravljen je Godišnji plan razvoja sustava Ci- 


vilne zaštite na području Općine Radoboj za 
2020. godinu s financijskim učincima za ovu i 
iduće dvije godine. Plan razvoja civilne zaštite 
sadrži obaveze nadležnih službi prije svega 
vatrogasaca, postrojbi civilne zaštite, udruga 
građana i Hrvatske gorske službe spašavanja. 
Za njihovo osposobljavanje i nabavu potrebne 
opreme Općina je osigurala potrebna sred- 
stva. Tako će u 2020. godini Civilna zaštita za 
opremanje i osposobljavanje postrojbi imati 
na raspolaganju 35.000 kuna. Vatrogastvo će 
dobiti 199.000, a Crveni križ, Hrvatska gorska 
služba za spašavanje, veterinarska služba i 
ostale strukture ukupno 143.000 što sve za- 
jedno iznosi 377.000 kuna. 


OPĆINSKOM ODLUKOM O UVJETIMA I NAČINU DRŽANJA KUĆNIH LJUBIMACA ZABRANJENO JE PSE PUŠTATI DA NEKONTROLIRANO LUTAJU 


PSI LUTALICE OPASNOST SU ZADJECU 


Pas je najbolji čovjekov prijatelj, ali čovjek treba voditi i brigu o svom ljubimcu. Na temelju zakonskih odredbi jedinice 
lokalne samouprave, pa tako i Općina Radoboj bile su dužne donijeti odluke o uvjetima i načinu držanja kućnih ljubi- 
maca... U Općini Radoboj tako je propisano da pas ne smije lutati javnim površinama, te da su vlasnici dužni o tome 
voditi računa. Kada bi se ta odredba striktno primjenjivala onda ne bi odrasli, a posebno djeca imali problema sa psima 
koji nekontrolirano lutaju i predstavljaju opasnost prije svega za djecu koja idu u ili iz škole. Vlasnici uglavnom tvrde da 
njihov pas nije opasan i da ne napada nikoga. Možda je to u pojedinim slučajevima tako, ali pas je zvijer i kada dijete 
počne od njega bježati on će potrčati za njim i nastaju problemi. U namjeri da se to spriječi općinskom odlukom pro- 
pisane su i kazne za one vlasnike koji pse puštaju lutati po cestama i drugim javnim površinama. Kako se u posljednje 
vrijeme sve veći broj roditelja žali na opasnosti za djecu odlučeno je da se u suradnji s Veterinarskom stanicom provo- 
di pojačan nadzor držanja kućnih ljubimaca i da se protiv neodgovornih vlasnika primjene kazne, odnosno da se priđe 
naplaćivanju propisanih kazni. Nadležne službe mogu pse lutalice predati na čuvanje ovlaštenim osobama, a vlasnik 
će u tom slučaju snositi troškove smještaja. Dobro je imati kućnog ljubimca, ali se o njemu treba i brinuti, jer nepridrža- 
vanje propisanih odluka može donijeti ne baš male troškove. 


29. veljače 2020. | godina xi. | broj 19 | 8 Radobojski list 


HRVATSKOM TELEKOMU POVJERENA IZGRADNJA MREŽE ŠIROKOPOJASNOG INTERNETA 


ZAJEDNIČKI PROJEKT OPĆINE RADOBOJ, 
GRADA KRAPINE I OPĆINA ĐURMANEC, 
JESENJE I PETROVSKO 


Jedan od trinaest sporazuma koje je Hr- 
vatski telekom potpisao s predstavnicima 
lokalne i regionalne samouprave o izgrad- 
nji mreže širokopojasnog interneta odnosi 
se i na onaj koji obuhvaća Grad Krapina, te 
općine Radoboj, Đurmanec, Jesenje i Pe- 
trovsko. Hrvatski telekom se obavezao, da 
će u iduće tri godine izgraditi optičke mreže 
koje omogućuju brzine od minimalno 100 
Mbit/s i koje će na području Grada Krapine 

i susjednih općina moći koristiti oko 10 700 
zainteresiranih. Sredstva za realizaciju ovog 
projekta osigurana su putem Ministarstva 
regionalnog razvoja i EU fondova tako da 


jedinice lokalne uprave i samouprave neće 
imati posebne izdatke. Općina Radoboj je 
već ranije imala u planu realizaciju širo- 
kopojasnog interneta uz izgradnju optičke 
mreže, ali je potencijalni partner odustao od 
realizacije nakon analize stanja na područ- 
ju Općine Radoboj. Bilo je zamišljeno da se 
optički kabel postavlja na betonske stupove 
Elektre i kad se došlo do saznanja da za dis- 
tribuciju električne energije još uvijek ima 
puno drvenih stupova od posla se odustalo. 
Zahvaljujući sporazumu koji je potpisan s 
Hrvatskim telekomom projekt će se realizi- 
rati u iduće tri godine. 


Počeli proljetni radovi 


Zahvaljujući proljetnim temperaturama kra- 
jem veljače započelo je uređenje javnih površi- 
na i mjesnog groblja. Tako su radnici Vlastitog 
pogona Općine Radoboj počeli uređenje ogra- 
de groblja, koja je uglavnom od čempresa. Uz 
čemprese tijekom godine izraste i dosta toga 
što narušava izgled živice kao što su razni ko- 
rovi i drugo raslinje koje je sada uklonjeno. U 
predstojećem razdoblju slijedi rezidba i samo 
formiranje ograde od čempresa. 


Zastupnik Kajtazi 
u Radoboju 


Saborski zastupnik Veljko Kajtazi posjetio 
je 25. veljače Muzej Radboa. Kako sa surad- 
nicima priprema uređenje Romskog me- 
morijalnog centra ,,Uštica“ dobro će im doći 
upoznavanje s multimedijskim prikazom 

i postavom Muzeja Radboa, jer će svaka- 

ko nešto od viđenog primijeniti i prilikom 
uređenja svog memorijalnog centra. 

DRUŠTVO NAŠA DJECA RADOBOJ ODRŽALO REDOVITU GODIŠNJU SKUPŠTINU 


BROJNE AKTIVNOSTI DRUŠTVA NAŠA DJECA RADOBOJ 


Izvješće o radu, financijski plan 
za 2019. te program aktivnosti 

u 2020. godini bele su središnje 
teme redovite godišnje skupšti- 
ne udruge Društva ,Naša djeca“ 
Radoboj koja je održana 18. ve- 
ljače ove godine. Društvo ,Naša 
djeca“ Radoboj je dragovoljna, 
edukativno humanitarna udru- 
ga civilnog društva u kojoj čla- 
novi, prijatelji djece vode akcije i 
aktivnosti namijenjene dobrobi- 
ti najmlađih. Udruga je u 2019. 
godini uspjela prikupiti oko 
291.000 kuna i to 271.317 kuna iz 
Ministarstva demografije, obi- 
telji , mlade i socijalnu politiku, 
te manja sredstva od Zaklade 
»Hrvatska za djecu“, Krapinsko - 
zagorske županije i drugih insti- 
tucija. Ostvareno je zahvaljujući 
realizaciji određenih programa. 
Jedan od njih «Razvijaj se i rasti, 
penji se do vrha» koji se odnosi 


na izgradnju stijene za penjanje 
u sportskoj dvorani OŠ ,Side 
Košutić“ upravo je pred završet- 
kom, jer slijedi daljnja edukacija 
učiteljskog i učeničkog kadra 

od strane instruktora penja- 

nja. Realizira je projekt ,,Sretni 

i zadovoljni u školi“ kroz kojeg 


pote. 
KH 


je za 84 djece osiguran radni 
materijal za školu i nabavljene 
su papuče i oprema za nastavu 
tjelesne i zdravstvene kulture. 
Tijekom prosinca 2019. Udruga 
se prijavila i za projekt ,Nivea“. 
Božićno darivanje putem kojeg 
su za dvoje djece osigurani Bo- 


žićni pokloni po njihovim želja- 
ma. Pored toga članovi Društva 
»Naša djeca“ Radoboj organizi- 
rali su niz radionica uz prigodnu 
prezentaciju božićnih ukrasa 

u sklopu Adventa u Radoboju. 
Tijekom ljeta ukrašena je tribina 
na školskom igralištu, organizi- 
ran je obilazak Centra za rehabi- 
litaciju Silver“. U organiziranje 
aktivnosti za djecu uključio se 
Muzej Radboa koji je organizirao 
ljetne radionice i kino predstave, 
a prilikom obilježavanja Dana 
općine za djecu su organizira- 

ni posebni sadržaji kao što su 
predstave, postavljanje toboga- 
na i drugi sadržaji namijenjeni 
najmlađima. Programom rada 
za 2020. godinu planirano je 

niz novih akcija sve sa svrhom 
osiguravanja zanimljivih sadr- 
žaja za djecu u njihovo slobodno 
vrijeme. 

ČLANOVI DOBROVOLJNOG VATROGASNOG DRUŠTVA RADOBOJ ODRŽALI GODIŠNJU SKUPŠTINU 


UVIJEK SPREMNI ZA | ZA PRUŽANJE POMOĆI 


Dobrovoljno vatrogasno društvo u Radoboju 
osnovanoje prije 92 godine iuvijekje bilo mjesto 
okupljanjasvih onih koji suu bilo koje doba dana 
ili noći bili spremni krenuti u spašavanje imo- 
vine, života ili intervenirati u svim nepoželjnim 
prilikama. Novi zakonski propisi i brojne druge 
mogućnosti aktiviranja, prije svega mladih, na 
ostalim područjima života umanjili su interes za 
vatrogastvo. Takoje posljednjih godina splasnuo 
interesza članstvom osposobljavanjem za pru- 
žanjepomoćiu izvanrednim situacijama. DVD 
Radoboj danas ima četrdesetak članova od kojih 
jeosposobljenih za intervencije njih desetak. O 
timibrojnim drugim problemima s kojima seu 
današnje vrijeme susreću dobrovoljna vatrogasna 
društva raspravljano je na godišnjoj skupštini 
DVD Radoboj održanoj 1. veljače. Nakon pod- 
nijetih izvješća o radu u 2019. godini, rasprave 
iprihvaćanja istih, usvojenje i program rada za 
2020. godinu. Kroz petnaesttočaka programa 
nastojat će se stvoriti što bolji uvjeti za daljnje 
djelovanje društva. Posebni naglasci stavljeni 
Su na omasovljenje članstva, osposobljavanje 
aktivnih vatrogasaca, nabavu potrebne opreme 
sudjelovanje na natjecanjima i manifestacija- 
ma kako u Općini Radoboj, tako i šire. Za svaki 
od navedenih zadataka određeni su nositelji 
rokovi, što će pridonijeti da rezultati rada ove 
udruge građana budujoš bolji u idućem razdo- 
blju. Zahvaljujući vatrogascima na dosadašnjem 
radui iznijetom uvjerenju da ćetradicija dobro- 
volinog vatrogastva u Radoboju biti nastavlje- 
na, predsjednik društva Anđelko Topolovec sve 
ječlanove pozvao na poštivanje pravila pona- 
šanja iodržavanja spremnosti za pružanje po- 
moćiu svim prilikama kada to bude potrebno. 

DVD Radoboj danas raspolaže s najmodernijim 
sredstvima za gašenje požara, a programom 
rada predviđena je nabava manjeg 
dijela opreme koja još nedostaje 


U radobojskom 
trnacu Zelena 
učionica 


Radobojski trnac dobiojejošjedan 
zanimljiv sadržaj. Radi se o Zelenoj 
učionici koju je u okviru projekta 
Zagorje ABECEDA postavila Javna 
ustanova za upravljanje zaštićenim 
dijelovima prirode u suradnji sa 
Zagorskom razvojnom agencijom i 
Krapinsko - zagorskom županijom. 
Zelena učionica sadrži šest različitih 
eksponata didaktičkih elemenata: 
Hranidbeni lanac, Taktilnu stazu, 
Puzzle, Dendrofon, Šumsko uho i 
Drveni dalekozor, a sve će to služiti za 
održavanje škole u prirodi za razrednu 
i predmetnu nastavu. Dio zelenih 
učionica su radni listići koji će biti 
dostupni svima na web stranici 
Ustanove s ciljem što kvalitetnijeg 
i zanimljivijeg učenja o šumama 
Hrvatskog zagorja. 

Uz Zelene učionice projekt Zagorje 
ABECEDA prirode obuhvaća izradu 
promotivnog materijala u vidu nove 
web stranice, video materijala, 
suvenira, nova knjiga o zaštićenim 
prirodnim vrijednostima Krapinsko 
- zagorske županije, te izradu novog 
vizualnog identiteta Javne ustanove. 
Uz navedene aktivnosti obavlja se 
multimedijsko opremanje Centra 
za prirodu Zagorje u Radoboju, 
te izgradnja Staze kroz krošnje u 
Zelenjaku. 


AŽORETKINJA 


Radobojske mažoretkinje u desetogodišnjem postojanju ostvarile su mnoge nastupe širom Hrvatske i u nekoliko europskih zemalja. U Op- 
ćini Radoboj nema ni jedne manifestacije da nisu prisutne pa nije čudno da za članstvo, vježbanje i nastupe vlada veliko zanimanje. 

Ovih dana primaju se nove članice. Zainteresirane djevojčice u dobi od 3 do 15 godina mogu se uz podršku svojih roditelja uključiti i krenuti 
s vježbanjem. Prijave i sve potrebne informacije zainteresirani mogu dobiti svakog petka od 16 do 18 sati u školskoj sportskoj dvorani u Ra- 
doboju ili putem mobitela 091 900 9777. Zainteresirani mladići mogu se uključiti u novoformirani puhački orkestar i naučiti svirati jedan 
od instrumenata. Probe su utorkom i nedjeljom poslijepodne. 

ZA NEPOSLUŠNE VISOKE KAZNE 


Novi zakon o komunalnom 
gospodarstvu nametnuo je 
pored ostalog i donošenje iz- 
mjena odluka o dimnjačarskim 
poslova. Kako ta materija spada 
u nadležnost jedinica lokalne 
samouprave pred općinskim 
vijećnicima u Radoboju našla se 
nova odluka o toj materiji. Tako 
su radobojski općinski vijećnici 
na svojoj 20. sjednici pored osta- 
lih odluka donijeli i odluku o 
obavljanju dimnjačarskih usluga 
na području svoje općine. Ovom 
se odlukom uređuje organizacija 
i način rada dimnjačarske služ- 
be, rokovi pregleda i kontrole 
dimnjaka i uređaja za loženje, 
obaveze dimnjačarske službe i 
vlasnika objekata, a propisane 
su i dosta visoke kazne za one 
koji odredbe odluke neće pošti- 
vati. 

Pod obavljanjem dimnjačarskih 
poslova podrazumijeva se čišće- 
nje i kontrola dimnjaka i ure- 
đaja za loženje radi sprečavanja 
opasnosti od požara, eksplozija, 
trovanja ili zagađivanja zraka. 
Dimnjačarske poslove može 
obavljati pravna ili fizička osoba 
registrirana za obavljanje tih 
poslova kojoj je Općina Radoboj 
posebnom odlukom dodijelila 
koncesiju. Odlukom o obavlja- 
nju dimnjačarskih poslova pro- 


pisano je da dimnjačar obavlja 
pored ostalog sljedeće poslove: 
redovito pregledava dimovode 
objekte i uređaje za loženje zbog 
sprečavanja opasnosti od požara 
i trovanja ugljičnim monoksi- 
dom, kontrolira i čisti dimovod- 
ne objekte, kontrolira povrat 
dimnih plinova kod plinskih tro- 
šila, te čisti uređaje za loženje, 
kotlove, kamine, peći i štednja- 
ke. Ovlašteni dimnjačar dužan 
je izraditi godišnji plan čišćenja 
i kontrole razrađen po naselji- 
ma najkasnije do 30. studenoga 
za iduću godinu i dostaviti ga 
radi suglasnosti Jedinstvenom 
upravnom odjelu Općine Rado- 
boj. 

Vlasnik ili korisnik stambenog, 
poslovnog, proizvodnog ili dru- 
gog objekta dužan je koristiti 
usluge ovlaštenog dimnjačara. 
Mora tako omogućiti redovitu 
kontrolu, čišćenje i potrebna 
mjerenja dimovodnih objekata, 
omogućiti pristup dimovodnim 
objektima i dati na uvid doku- 
mentaciju o broju i vrsti uređaja 
za loženje. Ako ovlašteni dim- 
njačar utvrdi da je onemoguće- 
na redovita kontrola i čišćenje 
dimovodnih objekata ili uređaja 
za loženje, odnosno da postoje 
nedostaci koji nisu neposred- 
no opasni za zdravlje, životi 


imovinu, pismeno će upozoriti 
korisnika usluge te ga pozvati 
da ukloni utvrđene nedostatke 
u roku koji ne može biti duži od 
dva mjeseca. Ako se u utvrđe- 
nom roku nedostaci ne uklo- 
ne dimnjačar je dužan o tome 
izvijestiti Upravi odjel Općine. 
Odlukom su određeni i rokovi u 
kojima dimnjačar treba obaviti 
odgovarajuće kontrole i pregle- 
de. Tako se redovita kontrola i 
čišćenje dimovodnih objekata 

i uređaja u obiteljskim kućama 
treba obaviti najmanje jednom 
godišnje. Za obavljanje svojih 
usluga dimnjačar zaračunava 
naknadu koju plaćaju vlasnici 
objekata. Naknada se naplaćuje 
u skladu s cjenikom, a maksi- 
malni iznos za pojedinu uslugu 
utvrđuje općinski načelnik. 


KAZNE OD PETSTO DO DESET 
TISUĆA KUNA 

Odlukom o obavljanju dimnja- 
čarskih usluga određene su i 
novčane kazne za nepoštivanje 
izvršenja pojedinih odredbi. 
Kazne su predviđene kako za 
dimnjačara tako i za vlasnike 
objekata. Tako ovlašteni dimnja- 
čar može platiti kaznu u iznosu 
od 1.000 kuna, ako ne vodi brigu 
o čistoći prostorije korisnika 

pri obavljanju dimnjačarskih 


usluga, a novčanom kaznom u 
iznosu od 3.000 kuna dimnjačar 
će biti kažnjen, ako ne izradi go- 
dišnji plan ili ne izvršava obveze 
koje se u njemu navode, ako ne 
vodi evidenciju nedostataka i 
neobavljene kontrole ili čišće- 
nja. Ako dimnjačar pismeno 

ne obavijesti Upravni odjel na 
nemogućnost kontrole i čišće- 
nja ili naplati veću naknadu od 
odobrene platit će kaznu u izno- 
su od 6.000 kuna, a čak 10.000 
kuna predviđena je kazna u slu- 
čaju da pismeno ne upozori ko- 
risnika usluge na nedostatke na 
dimovodnim objektima koji su 
neposredno opasni za zdravlje, 
život ili imovinu. Vlasnik stam- 
benog ili drugog objekta koji 
odbije koristiti propisane usluge 
dimnjačara platit će kaznu u 
iznosu od 1.000 kuna. Isti iznos 
kazne predviđen je i u slučaju da 
se onemogućuje redovita kon- 
trola i čišćenje odnosno u slu- 
čaju neotklanjanja nedostataka 
koje utvrdi dimnjačar. Odluka je 
stupila na snagu i preostaje da 
vlasnici kuća i drugih objekata, 
kao i ovlašteni dimnjačar priđu 
primjeni njezinih odredbi sve s 
ciljem izbjegavanja nepoželjnih 
posljedica, kao što su požari ili 
trovanja zbog neispravnih dim- 
njaka ili uređaja. 

UGOVORI S JEDNOSTRANIM OBVEZAMA 


Krakom - vodoopskrba i od- 
vodnja d.o.o. (KVIO) Krapina 
distributer je vode i na području 
Općine Radoboj. Distribucijski 
podsustav Radoboj izveden je 
djelomično. Voda se distribuira 
glavnim vodoopskrbnim cjevo- 
vodom iz izvorišta Beli Zdenci, 
kroz naselje Radoboj u smjeru 
naselja Jazvine i Orehovec Ra- 
dobojski. Planira se izgradnja još 
jednog glavnog vodoopskrbnog 
smjera prema naseljima Gornja 

i Donja Šemnica i uključivanje 

u podsustav Radoboj postojeće 
bušotine Radoboj - 2 radi osigu- 
ranja dodatnih količina vode za 
nove korisnike. 

Planiranim vodoopskrbnim 
cjevovodom omogućila bi se 
izgradnja sekundarne vodovod- 
ne mreže i opskrba dijela naselja 
Radoboj, naselja Gornja Šemnica 
i Kraljevec Šemnički, te Gospo- 
darske zone ,,Brod“ na područ- 
ju Općine Radoboj kao i dijela 
naselja Donja Šemnica i dijelova 
naselja Lepajci i Velika Ves na 
području Grada Krapine, te dije- 
la Općine Mihovljan. 

Planira se tako izgradnja vodo- 
sprema Košutići zapremnine 
200 kubičnih metara, glavni vo- 
doopskrbni cjevovod od zaselka 
Potočki do spomenute vodo- 
spreme u dužini od 1985 metara, 
zatim vodosprema Velika Ves i 
vodosprema Jambreki. 

Dodatno bi se tako iskoristila 
bušotina Radoboj - 2 kod zaselka 
Potočki koja je izvedena 2006. 
Godine, a sada se koristi za 
opskrbu vodom naselja Gorja- 
ni. Planiranim zahvatom iznad 
bušotine trebala bi biti izgrađena 
vodosprema kapaciteta 400 ku- 
bika koju bi trebalo cjevovodom 
spojiti sbušotinom, izgraditi 
cjevovod dužine 1100 metara od 
vodospreme do glavnog dovod- 
nog cjevovoda u centru Rado- 
boja koji će se priključiti na novi 
cjevovod prema vodospremi Ko- 
šutići i vodospremi Velika Ves. 
Da bi se sve to moglo realizirati 
bilo je potrebno pribaviti po- 
trebne dozvole, napraviti studije 
i dobiti suglasnosti vlasnika 
nekretnina, preko kojih će ići vo- 
dovodni cjevovodi na kojima će 
biti građeni vodospremnici. 
Poštujući zakonske odredbe 
Krapinsko - zagorska županija 

Legenda: 
Glavni dovodni € 
Tlačni cjevovod iz zdenca Radoboj-2 - A2 
Tlačni cjevovod za VS Gorjani Sulinski 


Zdenac Radoboj 2' 


\ 


svovord - A4 


cE O pa 1 ispusni cjevovod 


Projektitani vodospremni«, V=400 m? 


Novi zdenac 
Oznake prema prolekinom zadalku 


Postojeća vodoopskrbna mreža 
Granica kalastarske općina 


Slika 3. Isječak iz Idejnog građevinskog projekta Uvođenje novih količina vode u postojeći sustav iz 
bušotine Radoboj-2, Pregledna situacija na HOK 


stavila je 8. travnja 2019. godine 
na javni uvid lokacijsku dozvolu 
vodoopskrbnog sustava Radoboj 
- Gornja i Donja Šemnica, a za- 
interesirani su imali mogućnost 
uvida u spis 23. travnja 2019. u 
prostoru Krapinsko - zagorske 
županije u Krapini. Zakonski 
sve u redu, ali zainteresiranih 

za uvid ili davanje određenih 
primjedbi nije bilo, jer internet- 
ske stranice Županije mnogi ne 
prate, a i ne znaju kako ostvari- 
ti svoja prava. Početkom 2020. 
godine Krakom je pripremio tek- 
stove ugovora na temelju kojih bi 
vlasnici nekretnina zahvaćenih 
izgradnjom novog vodoopskrb- 


nog sustava trebali dozvoliti 
izvođenje radova. Vlasnici su 
pozvani u Općinu Radoboj, gdje 
su ih dočekali napisani ugovori i 
javni bilježnik, ali nitko iz KVIO- 
a. Dvadesetak pozvanih jedno- 
glasno su se usprotivili potpisi- 
vanju ugovora, potpisalo ih je tek 
nekoliko, jer nisu bili prethodno 
upoznati o čemu se radi. Tekst 
ugovora uglavnom određuje 
obaveze vlasnika nekretnina, 
dok su obaveze investitora 
svedene tek na jednu stavku, a to 
je da će nakon obavljenih radova 
nekretnina biti stavljena u 
prvobitno stanje. Kako se ugovo- 
rom predviđa davanje suglasno- 


sti KVIO-a da za vrijeme izvođe- 
nja radova koristi nekretninu, 
dakle zemljište, vrt ili dvorište u 
širini od 3 metra, a nije određeno 
vrijeme kada će radovi započeti 

i kada će biti dovršeni, vlasnici 
nekretnina na koje se to odno- 

si odbili su potpisivanje takvih 
ugovora uz traženje zainteresira- 
nih da im objasne o čemu se radi 
kao i detalje izvođenja radova. 
Akcija potpisivanja ugovora tako 
je propala, a na investitoru je 

da pokuša uspostaviti ponovni 
kontakt s vlasnicima zemljišta i 
da im objasni sve detalje, jer bez 
toga neće biti ni stavljanja potpi- 
sa na predloženi tekst ugovora. 

Središnji trg ispred Zadružnog 
doma u Radoboju bio je u nedje- 
lju 23. siječnja ispunjen brojnim 
maskiranim skupinama, poje- 
dinačnim maskama, članovima 
limene glazbe ,Mirna“ i mještani- 
ma koji su došli na tradicionalnu 
radobojsku fašničku manifestaci- 
ju. Kulturno umjetničko društvo 
»Zagorec“, Osnovna škola ,,Side 
Košutić“, Dječji vrtić ,Škrinjica“ 

i Općina Radoboj i ove su se 
godine pobrinuli da nedjelja prije 
fašničkog utorka u Radoboju 
bude u znaku maškara. 

Učiteljice u školi, tete u vrti- 

ću, mame i bake, voditeljice u 
KUD-u i mnogobrojna djeca 
danima prije same maškarade 
bili su uključeni u osmišljavanje 
nastupa, izradi maski i uvježba- 
vanja prezentacije pred brojnom 
publikom. Istovremeno, za čitate- 
lje, skriveni autori, kroz čitavu 

su godinu prikupljali podatke o 
zanimljivim događanjima kako 
bi ih opisali i objavili u fašničkom 
Radobojskom pikecu, koji je 18. 
put tiskan uz fašnik. 

U uvodu Radobojskog pikeca 
odgovorni, skriveni urednik, 

tak piše: Preštimani Radobojča- 
ni i Radobojčanke, drage naše 
farnice i farniki... štel bi vero- 
vati da ste veseli kaj vas nazaj 
morem ovak lijepe pozdraviti, z 
mojem tradicionalnem fašnič- 
kim pozdravom. Drage mi je kaj 
ste živi i zdravi i da sme si skupa 
srečne dočakali još jeden Fašnik 
h našem najlepšem frtalju sveta - 
Radoboju». Najveći dio Uvodnika 
inače posvećen je razmiricama 
radobojskih limenih glazbi što 

je svoj vrhunac imalo prilikom 


Radobojski pikec je 
doživio 18. rođendan 


in == 


obilježavanja 10. godišnjice Ra- 
dobojskih mažoretkinja kada su 
u Radoboju nastupale limene 
glazbe iz Krapine, Kumrovca, 
Petrovskog, Špičkovine i Rogaš- 
ke Slatine, a radobojskih nije 
bilo nigdje. Kako je to tema za 
raspravu na drugom mjestu, 
napomenimo da u Pikcu slijedi 
opis mnogih šaljivih događaja 
koji su se tijekom godine zbili u 
Radoboju i okolini, da su se kod 
toga mnogi prepoznali, a mnogii 
slatko nasmijali. Radobojska faš- 
nička manifestacija održavala se 
kroz nastupe maskiranih grupa, 
od onih najmlađih iz dječjeg vrti- 
ća, preko učenika osnovne škole 
i mažoretkinja do odraslih. Kao i 
prošlih godina na kraju su najbo- 
lje skupine i pojedinačni maski- 
rani sudionici dobili nagrade, a 
potom je održano suđenje krivcu 
za sve nepodopštine koje su se 
dogodile prošle godine. Presuda 
je donijeta glavni krivac za sve, 
Fašnik, zapaljen je, a okupljeni 


I ove godine prostor 
ispred Zadružnog doma 
u = — E pretijesan za sve 


Najbolji su dobili 
nagrade 


su nastavili druženje uz kobase, 
krafne, vino i čaj. Tradicija je tako 
nastavljena i Radoboj se i ovom 
prilikom pridružio mnogim dru- 
gim sredinama, koje organiziraju 
fašničke manifestacije. 

Uz sve lijepo i pohvalno slijedi i 
jedna primjedba. Iako u po- 
sljednje tri godine ima sve više 
primjedbi na mjesto održavanja 
manifestacije nitko od orga- 
nizatora nije ponudio nikakav 
odgovor na pitanje, zašto se 
odustalo od školskog igrališta 
kao mjesta fašničkih događanja. 
Na sadašnjem mjestu stvaraju se 
nepotrebne gužve u kojima se ne 
snalaze ni izvođači ni publika, a 
da je to tako dokaz su i primjedbe 
koje su uslijedile i nakon ovogo- 
dišnje priredbe. Jedna od njih, 
objavljena na Facebooku glasi: 
«lijepo i veselo je to sve, ali mjesto 
održavanja velika nula! Niti se kaj 
vidjelo, a niti pošteno čulo». Bilo 
bi stoga dobro prikloniti se riječi- 
ma općinskog načelnika Anđelka 


Topolovca, koji na iznijeto mi- 
šljenje odgovara: - Da, moramo to 
popraviti dogodine. 


Fašnik je i ove godine 
završio na lomači 

Nije izostalo ni postavljanje 
štandova s igračkama 
za najmlađe 


ij 
k i š u 
; / Radobojske BLA“ FID! A IA 
O sigurnosti se mažoretkinje : KJ M) NIN 
brinuo FBI j nastupile su u 4 NIK l li | | | M 

Najmlađi su 
najviše uživali 


Brojne grupe učenika OŠ i dječjeg 
vrtića prikazale su različita događanja 

Natječaj za najljepšu 
kajkavsku pjesmu 
povodom Međunarodnog 
dana materinskog jezika 


U našoj seškoli tradicionalno povodom Međunarodnog dana 
materinskog jezika provodi literarni natječaj za najljepšu 
pjesmu na kajkavskom narječju. Među brojnim pristiglim 
radovima, stručno je povjerenstvo odabralo tri najbolja 
rada. Treće mjesto osvojila je učenica 8.a razreda, Silvija 
Žun s pjesmom Maček. Drugo je mjesto pripalo učenici 
3.a razreda Zari Pospiš koja je napisala pjesmu Kokotiček, 
a pobjednica literarnog natječaja je učenica 7.a razreda, 
Karla-Kristiana Ferk s pjesmom Kak je negda bile. Zahva- 
ljujemo svim učenicima koji su sudjelovali na natječaju, 
pišite i daje na materinjem jeziku, čuvajte i njegujte lijepu 
kajkavsku riječ! 

Učiteljica hrvatskog jezika Leonarda Levak 


KAK JE NEGDA BILE 

Gda se stari ljudi zestaneju, 

O mladosti svoje se rada spominaju. 

Kak im je negda teške bile, 

Kak se po blatu sikam hodile. 

Njive su oralji z kravicami, 

Tersije prekapalji z motikami. 

Na potoku obljeku su pralji, 

Zviješmašinu nijesu znalji. 

Kravice su na pašu tiralji, 

Zkrpenu loptu nogomet igralji. 

Sirotinjski su se oblačilji, 

Krujeka su doma peklji. 

Peneze su teške služilji, 

H rudniku su mnuogi deljali. 

Zbosami nogami po ljetu su hodilji 

I ručki su sijene kosilji. 

Gdoj je konje imel h štali, 

Za bogataša su ga zvali. 

A denes se lježe dijela, 

Po njive traktor pluga pela. 

Saki doma h auto sedne, 

Nišči nikam pešice več nejde. 

Mladem je denes se pune lježe, 

A največse družiju prek društvene mreže. 
Karla-Kristiana Ferk, 7.a 


MEĐUNARODNI DAN 
DARIVANJA KNJIGOM 


Završnicu akcije “Čitam, dam, sretan sam. Svoju knjigu da- 
ruj, tuđe srce obraduj“, koju smo provodili proteklih nekoliko 
tjedana, upriličili smo 14. veljače na Međunarodni dan dari- 
vanja knjigom.U akciji je sudjelovalo jedanaestero učenika 
predmetne nastave te učenici 3.b i 4.b Područnog odjela Ja- 
zvine. Zadatak je bio pokazati ljubav prema knjizi i čitanju 
tako što će prijatelju iz razreda odabrati posebnu knjigu, 
napisati posvetu i izraditi straničnik. Učenici u Jazvinama 
proveli su svoju svečanosttijekom dana, dok su učenici pred- 
metne nastave došli u knjižnicu sa zamotanim knjigama i 
nestrpljivo čekali darivanje. Nakon razmjene, slijedilo je od- 
matanjeizavirivanjeu knjige koje su dobilina poklon. Neko- 
liko učenika podijelilo je snama i posvete iz knjiga. Učenici 
su poklanjali lektiru, stripove i knjige popularno-znanstve- 
nog sadržaja. Posvete i straničnici sigurno će biti dio lijepe 
uspomene i ugodni pratitelji uz čitanje. Zahvaljujem svim 
učenicima, učiteljicama i roditeljima koji su se uključili u ak- 
ciju i tako pokazali da potiču ljubav prema knjizi i čitanju! 
Jasenka Marmilić 


Bassa! a7 

Tečaj plesa u našoj školi 
U našoj je školi krajem siječnja započeo tečaj društvenih pleso- 
va. Brojneje učenike razveselila nova prilika za druženje i učenje 
plesa. Učenici suu naredna četiri tjedna naučili brojne društvene 
plesove: trokorak, dvokorak, engleski vlacer, bečki valcer, western 
polku, domaću polku, rock'n'roll, cha-cha-cha, salsu, jive i broj- 
ne druge plesove. Tečaj se održava u holu škole, učenici vježbaju 
uz poznate pjesme, a posebni ih vesele nagrade koje će dobiti 
po završetku plesa. Plesom oblikujemo svoje tijelo, održavamo 
kondiciju, vježbamo pravilno držanje, stoga nas veseli što ima- 
mo priliku za nove izazove! 


Novinarska skupina Vrtuljci 


Naplesumije predivno. Učiteljje uvijek veseo isve nam 


aa | 
j asni. Učimo plesati uzsmijeh izabavu! 
. i Irena Čerpes, 6.a 


Prijavila sam se na ples zato jer volim plesati i da 
me jednoga dana ne bude sram kad me netko upi- 
ta za ples. Jako sam sretna što imam priliku naučiti 
plesati, aveć sam naučila hip hop. 

Petra Cerovec, 6.a 


Oduvijek sam željela naučiti plesati. Na tečaju ple- 
sa mi je odlično, veselim se učenju novih plesova. 
Sara Inkret, 6.a 


3 ET 
RADIONICA KUKIČANJA 


Dana 31. siječnja 2020. godine u školi je održana radionica 
kukičanja Voditeljica radionice bila je učenica Lorena Inkret 
kojaje sudionicima strpljivo objašnjavala korake u izradi ple- 
tenice kao i ostale korake kako bi kasnije kad usvoje osno- 
ve kukičanja mogli napraviti košaricu za nakit, kozmetiku, 
voće, narukvicu, podmetač - podložak, tabletić za stolić i 
sl. Loreni je pomoćnica bila sestra Sara koja je također vrlo 
uspješna uradusmetalnom kukicom. Početnici su naučili 5-6 
osnovnih bodova za napraviti podložak ili narukvicu pošto 
su takve male stvari brzo gotove, a polaznici su sretni kada 
vide rezultat svoga rada. Radionica će se nastaviti izradom 
narukvica prijateljstva, zatim cvjetića, loptica i ostalih mi- 
nijatura. Osim učenika na radionici su bile i učiteljice koje su 
zahvalile Loreni na novoj aktivnosti kojom je obogatila rad 
Učeničke zadruge te svojom upornošću i strpljivošću zain- 
teresirala učenike za ovu vještinu. 

Učiteljica Ivanka Švaljek 


Aktivnosti povodom 
Valentinovog 


Valentinovojebio velik izazovučenicima 4.aiučiteljici Karmen 
Martinićkoji su se uključili u rad učeničke zadruge. Nastali su 
lijepi privjesci, lančići, svijećnjaci ijastučići u obliku srca.U Ja- 
zvinama se Dan zaljubljenih obilježio 14. veljače. Cijeli tjedan 
učenike su naulazuu školu pozdravljalesiluete ljubavnih paro- 
va-obitelji, djecei prijatelja,a na samo Valentinovosvi učenici 
obukli su crvene majice jerje crvena boja boja ljubavi. Učenici 
3.14. razreda sudjelovali su u akciji, Čitam, dam, sretan sam“, 
a učenici 1. i 2.r. obilježili su Valentinovu u sklopu eTwinning 
projekta Valentine's Day Classroom Party. Na kraju dana svi 
zajedno su se okupili i igrali igre u kojima su učenici pronala- 
zili svoje parove, a zatim su svi zajedno i zaplesali jer kao što 
kažejedna pjesma...Ljubavsveljude spaja! Uzblagdansvetog 
Valentina učeniciu Gornjoj Šemnicičitalisu odličnušaljivo-lju- 
bavnu priču Poštarska bajka. Kao i gospodin Kolbaba, obukli 
su poštarsku uniformu i ponijeli torbu s pismima. Njihova su 
pisma stigla u prave ruke brzo i točno. 

Učiteljica Tamara Poljak i Vesna Horvat 


29. veljače 2020. | godina xrm. | broj uo | Q8 Radobojski list 


_ 


Dan sigurnijeg Interneta 
Dansigurnijeg interneta obilježava se svake godine, drugog 
dana u drugom tjednu veljače. Ove školske godine proveli 
smo nizaktivnosti obilježavajući taj dan. Kroz nastavu in- 
formatikei izvannastavnu aktivnost nastave informatike 
sa svakim razrednim odjelom održana su dva školska sata 
posvećena toj temi. Učenici su rješavali kvizove, izrađivali 
prezentacije, animacije, stripove, igre asocijacije; pogledali 
edukativni film ,Tko se to šali s mojim podacima“. U uto- 
rak, 11. veljače na nastavi informatike omogućeno je su- 
djelovanje u online kvizu za djecu i mlade o sigurnosti na 
internetu, a isto tako učenici su dobili upute za rješavanje 
kviza kod kuće. Korelaciju smo napravili između predmeta 
informatika-satrazrednog odjela tako daje svaki razredni 
odjel izradio plakat prema dobivenoj temi. Neke od obrađe- 
nih tema su digitalni otisak, osobni podaci, zaštita djece na 
internetu i društvenim mrežama. Poučni, zanimljivi, edu- 
kativni plakati izloženi su u holu škole te okupljaju učenike 
koji komentiraju čiji plakatje ,najljepši“odnosno prisjeća- 
juse zaštoje biti dobro informiran kako bismo izbjegli sve 
oblike internetskih prijevara. Kakvo god iskustvo imali o 
sigurnosti na Internetu važno je biti dobro i preventivno 
informiran, a u slučaju potencijalne internetske prijevare 
nužno je zatražiti pomoć stručnjaka. 

Učiteljica informatike Ivanka Švaljek 


ho4 e e . . 
Učenici 3.a pekli pizzu 
Mogu li se matematika, hrvatski, priroda i domaćinstvo 
povezati na zanimljiv način? Mogu, to su dokazali učenici 
3.akad se jedne srijede u veljači, školom širiomiris pizze. 
Učenici su istraživalicijene namirnica za pizzu, skupljali 
novce, kupili namirnice i uz pomoćučiteljice, zamijesili ti- 
jesto. Dok se tijesto dizalo, pripremili su sastojke (ribali 
šunku, sir, rezali šampinjone). Dignute hljepčiće su valjali 
islagali pizzu,a teta Darinkaje ispekla. Počastili su ravna- 
telja, učitelje i ostale djelatnike koji sujoš bili u školi! Sve se 
pojelo, znači, bile su super. To je bila prava škola za život! 
Učiteljica Dragica Pospiš 


Terenska nastava učenika 
8. razreda u Vukovaru 


Učenici osmih razreda naše školeproveli su 21. i 22. veljače 
na terenskoj nastavi u Vukovaru. Na putsu ih vodilirazred- 
nici Ivan Kovačević Monika Lisakteučiteljica Ana Bartolec. 
Kroz dva dana učenici su posjetili i razgledali grad Vukovar 
te memorijalne lokalitete vezane uz Domovinski rat i bit- 
ku za Vukovar. Učenici su bili smješteni u Memorijalnom 
centru Domovinskog rata Vukovar. Prvog dana posjeta u 
samom Centru održano imje predavanje o samom Domo- 
vinskom ratu u trajanju od dva školska sata. Nakon toga 
posjetili su Gradski muzej Vukovar (dvorac Eltz) te Muzej 
vučedolske kulture. Taj isti dan prošetali su centrom grada 
iuživali u ljepotama samog Vukovara. Idućeg danaposje- 
tili su lokalitete Memorijalno groblje žrtava Domovinskog 
rata, Spomen-dom hrvatskih branitelja na Trpinjskoj cesti, 
Spomen-dom Ovčara, Masovna grobnica Ovčara, Kukuru- 
zni put-,,Put spasa“, Mjesto sjećanja - Vukovarska bolnica 
'9] Velepromet, Borovo-commerce, crkvu Sv. Filipa i Jakova, 
MCDR Vukovar-bivša vojarna 204. VU brigade. Na svakom 
lokalitetu imali su vodiče koji su održali kratko predavanje 
odogađajima koji su se odvijali na spomenutim mjestima. 
Nakon razgleda, učenici su sudjelovali, sjoš nekoliko škola u 
Školi mira i kvizu znanja. Naše učenice, Silvija Žuni Lorena 
Inkretosvojile su drugo mjesto. Puni dojmova i sosjećajem 
velikog poštovanja prema žrtvi Vukovara vratili smo se u 
Radoboj u večernjim satima. 

Učiteljica Ana Bartolec 


Županijsko natjecanje 
iz informatike 


U petak 14. veljače 2020. godi- 
neu osnovnoj školi Konjščina 
održanoje županijsko natjeca- 
njeiz informatike. Ukategoriji 
natjecanja INFOKUP- digital- 
ne kompetencije iz naše ško- 
lesudjelovaoje učenik šestog 
razreda Petar Grmovšek Digi- 
talna kompetencija znači os- E 
posobljenostza korištenje digitalne tehnologije na kritički, 
siguran, suradnički i kreativan način što jePetar dokazao 
sudjelovanjem na natjecanju. Čestitke Petru! 
Ivanka Švaljek, 
učiteljica informatike 


ŠKOLA U ZAJEDNICI 


Ujesen 2018.učenici razredne nastave u sklopu terenske na- 
stave posjetili suprelijepo imanjeHeraku Gornjoj Šemnici, 
u predjelu zvanom Jezerje.Naši ljubazni domaćini, gospo- 
đa Ana i gospodin Mijo srdačno su nas dočekali i ugostili. 
Naša se suradnja nastavlja i dalje, osobito uz blagdane. 
Početkom veljače nasje gospođa Ana iznenadila voćem i 
slatkišima. Hvala!!! 


Laboratorij na satu 
likovne kulture 


Miješanje boja je uvijek zabavno i poticajno.Ako pri tom 
koristimo pribor iz kemijskog laboratorija iradimo kao pra- 
vi znanstvenici, nastaje iskustvo koje ćemo dugo pamti- 
ti..Maliznanstvenici- učenici 1.c/2.c na satu likovne kulture. 

Učiteljice Vesna Horvat i Milena Horvat 


Svetek materinskeg 
jezika- Kajkavski dan 


Petek, 21.2.2020. imelji sme svetek jezika šterega imame 
najrajši na svijetu- našeg domaćega, kajkavskuga. 

Pune je riječi ke su se već skore pozabile, največonije koje 
su se govorile uz posle i alate ke ih večne nucame. Pa duo 
se bi opče i zmislji ke je tuo jarem, serp, svuora, rud, širu- 
očka, kuopič, kopica, kopa ili greštalka. I duo veči zna ke 
je tuo za dele pretijepanje, prvičanje, osipavanje, vezanje 
snuopov, drešenje i duo bi večznal vuoz kerme složiti?! 
Nigdarvečtoga ne bu, i mertije tak i bolje; nuove vrijeme, 
nuovi deca, nuovi ljudi... Pune nuovuga...alji domačuga 
govora neme pozabilji. 


Vučiteljica Vesna Horvat 


POČETNO ČITANJE |I PISANJE 


U siječnju su u prvim razredima održane radionice , Početno čitanje i pisanje“ s ciljem što lakšeg usvajanja tehnike či- 
tanja, hrvatskog pisma i razvijanja grafomotoričkih vještina.Radionica se sastojala od nekoliko aktivnosti, u kojima su 
naši učenici kroz igru vježbali sve one vještine (fina motorika šake, vizualna percepcija, koordinacija oko-ruka te gla- 
sovna analiza i sinteza) potrebne za uspješno savladavanje tehnike čitanja i pisanja. Učenici su bili podijeljeni u manje 
skupine te su prolazili nekoliko punktova s različitim kreativnim i zabavnim zadatcima. 


Dubravka Coha Seničić 


12 & Radobojski list | broj uo | godina xi. | 29. veljače 2020. 


I NAJMLAĐI MEĐU MAŠKARAMA 


Djeca iz Dječjeg vrtića ,Škrinjica“ Radoboj i ove godine sudjelovala su u obilježavanju fašnika. Lo < E 
Većodsredine siječnja počeli sus pripremama. Djeca su sa svojim odgojiteljicama osmišljava- |. a 
VAT 
Sa 


la izrađivala kostime i rekvizite, as roditeljima dogovarala kako realizirati zamišljene maske 
i odigrati ulogu. Djeca starije vrtićke skupine odabrala su ulogu agenata FBI, a ona predškol- 
ske dobi maskirana su u liječnike. Kirurge. Imajući u vidu njegovanje tradicije, zabave i veselja 
može se zaključiti da je cilj u potpunosti ostvaren. Djeca su uživala kako u pripremama, tako 
iu samom nastupu pred brojnom publikom. Fašničko veselje u vrtiću se održalo i u utorak na 
sam fašnik s plesom pod maskama, koje su odabrala djeca po svojoj želji. Uz veselje mališa- 
ni su se počastili krafnama, a nije izostalo na kraju pitanje: ,Teta kad će opet biti maškare“? 


KAKO POMOĆI PTICAMA U ZIMSKO DOBA? 


Djeca u Dječjem vrtiću ,Škrinjica“ u 
Radoboju uz ostale aktivnosti vrijeme 
boravka u toj ustanovi uče se o mnogim 
stvarima iz svakodnevnog života. Tako 
su u ovim zimskim danima uz pomoć 
svojih teta naučila nešto više o brizi za 


ptice u vrijeme zime, a uz pomoć rodi- 
telja napravljene su kućice i hranilice za 
ptice. Nakon upoznavanja s vrstama pti- 
ca koje i zimi borave u našem kraju, kao 

i onima koje se sele, o tome kako im po- 
moći u prevladavanju teškoća u zimskim 


uvjetima u dvorištu vrtića postavljene su 
kućice i hranilice koje će pticama dobro 
doći bez obzira na to što ove zime nije 
bilo snijega, ni ostalih za ptice teških 
uvjeta. Djeca su tako stekla naviku da šti- 
te ptice i uživaju u njihovoj pjesmi i letu. 

Gao= REPUBLIKA HRVATSKA 


KRAPINSKO ZAGORSKA ŽUPANIJA 


OPĆINA RADOBOJ 


JEDINSTVENI UPRAVNI ODJEL 


KLASA:402-01/20-01/0007 
URBROJ: 2140/04-20-2 
Radoboj, 28.02.2020. 


Na temelju članka 16. Pravilnika o financiranju udruga iz proračuna Općine Radoboj, Jedinstveni upravni odjel Općine Radoboj, raspisuje: 


JAVNI POZIV 


za financiranje programa/projekata/manifestacija iz proračuna Općine Radoboj u 2020. godini 


I. 
Općina Radoboj poziva udruge koje 
su programski usmjerene na rad u 
područjima naznačenim u ovom Javnom 
pozivu da se prijave na financijsku 
podršku programima, projektima, 
manifestacijama i aktivnostima koji 
doprinose razvoju prioritetnih područja iz 
ovog Javnog poziva. 


II. 
Udruge sukladno ovom Pozivu mogu 
prijaviti programe, projekte, manifestacije 
i aktivnosti za slijedeća prioritetna 
područja: 


1. KULTURA 
2. SOCIJALNA SKRB 
3. POLJOPRIVREDA 


III. 
Ukupna planirana vrijednost natječaja je 
51.000,00 kuna. 
Najniži iznos sredstava koji se može 
prijaviti i ugovoriti po pojedinoj prijavi je 
600,00 kn, a najviši 12.000,00 kn. 
Planirana vrijednost natječaja po 
područjima, najniži i najviši iznos 
sredstava po područjima i očekivani broj 
ugovora po područjima određuju se kako 
slijedi: 


1.KULTURA 

Iznos financijskih sredstava u kn 
30.000,00; 

Najniži iznos sredstava koji se može 
prijaviti i ugovoriti po pojedinoj prijavi 
800,00; Najviši iznos sredstava koji se 
može prijaviti i ugovoriti po pojedinoj 
prijavi 8.000,00; Očekivani broj ugovora 6 


2. SOCIJALNA SKRB 

Iznos financijskih sredstava u kn 
17.000,00; 

Najniži iznos sredstava koji se može 
prijaviti i ugovoriti po pojedinoj prijavi 
800,00; 

Najviši iznos sredstava koji se može 
prijaviti i ugovoriti po pojedinoj prijavi 
12.000,00; Očekivani broj ugovora 4. 

3. POLJOPRIVREDA 


Iznos financijskih sredstava u kn 4.000,00; 
Najniži, tj. najviši iznos sredstava koji se 


: može prijaviti i ugovoriti po pojedinoj 
. prijavi 4.000,00; 
. Očekivani broj ugovora 1 


. Rok za podnošenje prijava je 30 dana od 
. dana objave ovog Javnog poziva, odnosno 
. do28. ožujka 2020. godine. 


V. 


. Prijave se dostavljaju isključivo na 

. propisanim obrascima, koji su zajedno 

. sUputama za prijavitelje, dostupni na 

. mrežnim stranicama Općine Radoboj 

. www.radoboj.hr. 

. Podnositelji prijava dužni su dostaviti 

. sljedeću dokumentaciju: 

1. Obrazac opisa programa ili projekta, 
2. Obrazac proračuna programa ili 

. projekta, 

3. Obrazac izjave o nepostojanju 
dvostrukog financiranja, 

4. Obrazac izjave o partnerstvu (ukoliko 
. postoji partnerstvo), 

5. Dokaz o registraciji udruge, 

: 6. Statut udruge 

. Prije potpisa ugovora udruga će morati 
- priložiti dokaz o tome da ima podmirena 
. svajavna davanja ( doprinose, poreze i sl.) 
. te dase protiv odgovorne osobe ne vodi 
. kazneni postupak 


VI. 


U potpunosti ispunjena, potpisana i 

. ovjerena Prijava u papirnatom obliku 

. sasvim obveznim prilozima podnosi 

. se u zatvorenoj omotnici osobno 

. (predaja u pisarnici Općine Radoboj) 
ili preporučenom pošiljkom na adresu: 
. Općina Radoboj, Radoboj 8, 49232 Radoboj | 
. za ,Javni poziv za udruge - ne otvaraj“ 
: i/ili u elektroničkom obliku na adresu: 
. opcinaWradoboj.hr 


VII. 


Odluku o dodjeli financijskih sredstava 

. donosi općinski načelnik, uzimajući u 

. obzir sve utvrđene činjenice i mogućnosti 
. proračuna. 


VIII. 


. Prijavitelji koji su nezadovoljni odlukom o 
. dodjeli financijskih sredstava imaju pravo 
. podnijet prigovor na Odluku. Prigovor 

. ne odgađa izvršenje odluke i daljnju 

: provedbu postupka po Javnom pozivu. 


IX. 


. Prijave koje nisu dostavljene u roku 

. određenom ovim Javnim pozivom i koje 
. nisu sačinjene sukladno ovom Javnom 
pozivu i Uputama za prijavitelje neće se 
: razmatrati. 


X. 


: Sve dodatne informacije i upite možete 

: dobiti na telefon 049/349-110 ili na e-mail: 
: opcina(Qradoboj.hr 

: Usvrhu osiguranja ravnopravnosti svih 

: potencijalnih prijavitelja, Općina Radoboj 
. ne može davati prethodna mišljenja 

. oprihvatljivosti prijavitelja, partnera, 

. aktivnosti ili troškova navedenih u prijavi. 
. Oznaka obrasca: 1607 

XI. 


. Postupak zaprimanja, otvaranja i pregleda 
. dostavljenih prijava, procjena prijava, 
ugovaranje, donošenje odluke o dodjeli 

. financijskih sredstava, podnošenje 
prigovora, postupanje s dokumentacijom 

. kaoiindikativni kalendar provedbe Poziva 
- opisani su u Uputama za prijavitelje na 

. Javni poziv za financiranje javnih potreba 
Općine Radoboj. 


XII. 


: Naovaj javni poziv mogu se javiti sve 

. udruge sa sjedištem na području općine 

: Radoboj kao i one udruge koje provode 

: aktivnosti od interesa za Općinu Radoboj 
. čijisuciljevi i djelatnosti usmjereni ka 

: zadovoljavanju javnih potreba stanovnika 
: općine Radoboj u području kulture, 


socijale i poljoprivrede, što je podrobnije 


. definirano u Uputama za prijavitelje. 

. Udruge koje se javljaju na ovaj javni 

: poziv moraju biti upisane u Registru 

. udruga, moraju biti upisane u Registar 

. neprofitnih organizacija pri Ministarstvu 

. financija, dostaviti dokaz da su svoje 

. statute uskladile s odredbama Zakona o 
udrugama, te moraju ispunjavati sve druge 
. uvjete propisane natječajem, odnosno 

: Uputama za prijavitelje. 

. Prijave je potrebno ispunjavati sukladno 

: Uputama za prijavitelje koje će biti 

- objavljene na web stranici Općine Radoboj 
. www.radoboj.hr zajedno s objavom Poziva. 


Pročelnica Marija Pernjek 


NOGOMETNI KLUB RADOBOJ IMA STOTINU REGISTRIRANIH IGRAČA 

SEDAM RADOBOJSKIH EKIPA PRIPREMA SE ZA 
PROLJETNI DIO NATJECANJA U ŽUPANIJSKIM LIGAMA 


Uz organizaciju i sudjelovanja 
na brojnim zimskim 
malonogometnim turnirima 
registrirani igrača u 
Nogometnom klubu Radoboj 
pripremaju se i za nastavak 
natjecanja u županijskim 
ligama. U natjecanju sudjeluje 
ukupno sedam ekipa i to od 
najmlađih do najstarijih: Zagići, 
dvije momčadi Limača, Mlađi 
pioniri, Stariji pioniri, kadeti i 
veterani. Drugi dio natjecanja 
započet će krajem ožujka i 
početkom travnja, a u borbu za 
što bolji plasman kreću: Zagići 
s 8. mjesta, Limači ,A“s1. 
mjesta, Limači ,,B“ s 10. mjesta, 
Mlađi pioniri s 5. mjesta, Stariji 
pioniri s 3. mjesta, Kadeti s 2. 
mjesta i Veterani s 4. mjesta 
koja su osvojili nakon jesenskog 
dijela natjecanja. 

Kako je propisima određeno 
nakon određenog broja godina 
svi nogometni klubovi dužni 
su preregistrirati svoje članove. 
Taj opsežni posao u NK 
Radoboj je na vrijeme obavljen 
iizvršena je preregistracija za 
više od stotinu nogometaša. 
Nekoliko njih iz mlađih 
kategorija je otišlo, odnosno 
vratilo se u Zagorec Krapina. 
Kako stasaju nove generacije 
približava se vrijeme kada 

će NK Radoboj ponovno u 
redovitom natjecanju imati 
najprije juniore, a potom i 
seniore. 


Radobojski Limači 
i Kadeti bore se 
za prva mjesta u ji 

županijskim ligama 


Radobojski list 
' Glasilo Općine Radoboj 
Nakladnik: 
Postavljanje stijene za penjanje u školskoj Općina Radoboj 
sportskoj dvorani dobro napreduje 
; = o Kem Za nakladnika: 

PLANINARENJE U SKOLSKOJ DVORANI | sudelko Topolovec 
Takozvani ekstremni sportovi sve su popularniji, ajedan od njihje i penjanje uz kamene litice. Uredništvo: 


Društvo ,Naša djeca“ Radoboj prepoznalo je interes mladih za takve aktivnosti i pripremilo 
projekt postavljanja stijene za penjanje u školskoj sportskoj dvorani u Radoboju. Dobivena su 
potrebna sredstva iakcijaje počela. Ovih u dvorani se montira stijena na kojoj će zainteresirani 
uzstručnu pomoć moći naučiti savladavanje vještine penjanja. Kako bi sve nakon postavljanja 
stijene bilo pripremljeno angažirani sui instruktori koji će učiti zainteresirane za savladavanje 
jedne od osnovnih disciplina planinarstva, penjanje uz kamenite litice. 


Branka Oslić, Ivana Hazulin, 
Snježana Rihtar, Jasenka Marmilić 


Glavni urednik: 
Vinko Rihtar 


Adresa uredništva: 

Radoboj 8, 49232 Radoboj 

tel: (049) 349 110 Fax: (049) 349 109 
radobojski.listeradoboj.hr 


Lektor: 
Tanja Gregurović 

U RADOBOJU SE ODRŽAVA ZIMSKA LIGA ,,HUDA OSA“ 


34 EKIPE - VIŠE OD 80 UTAKMICA 


U organizaciji Nogometnog 
kluba Radoboj u tijeku je 
odigravanje utakmica nogo- 
metnog turnira ,Huda osa“. 
Prijavljene su 34 ekipe iz 

10 klubova, a sudjeluje oko 
500 mladih nogometaša. 

Ovo je druga godina, da se 

na novouređenom terenu u 
Radoboju održavaju natjeca- 
nja u kojima sudjeluju mladi 
nogometaši svrstani u šest 
kategorija. Tu su Zagići, Li- 
mači, Mlađi i stariji pioniri, te 
kadeti. Odigravanje utakmica 
započelo je 15. veljače, a uku- 
pno će biti odigrano oko 80 
utakmica. Završni dio odigrat 
će se 8. ožujka. 

NK Radoboj sudjeluje sa šest 
ekipa, a uspješnoj organizaciji 
i ovom su prilikom svojim za- 
laganjem doprinijeli roditelji 
mladih nogometaša, te treneri 
radobojskog kluba. 


Još jedan zimski mjesec, veljača je iza 
nas bez snijega i sa proljetnim tem- 
peraturama. Globalno zatopljenje 
ima sve veći utjecaj na klimu i u 
našim krajevima. Uz izosta- 

nak niskih zimskih tempe- 

ratura i oborina, prije svega 
snijega do nas stižu jedino 

sve jači vjetrovi. Sve je to 

razlog što i ove godine već 

u nekada najistaknutijem 

zimskog mjesecu cvate 

cvijeće, voćke su također 

pred cvatnjom, a zbunjen je 

i ptičji svijet. Povod je to što 

smo zabilježili neke od tih po- 

java i tako ćemo ih slikom osta- 

Viti za neka buduća vremena kada 
će se vjerojatno klima promijeniti. 


